Jeg træner en unghest (Zafir) for en bekendt (hun bliver snart 4) der skal sælges til maj, og hun har været ryttervant i nogle måneder nu. Da jeg selv er dressurrytter, er det det jeg fokuserer mest på i træningen. Men har utroligt svært ved at få Zafir til at søge frem og ned og derved gå til biddet! Ham der har tilredet Zafir har brugt indspændningstøjler på hende, og det er hun blevet redet med hver gang hun sku rides, da han har kæmpet med hende for at få hende til at gå til biddet. Dette har så bare resulteret i en kæmpe tyre-nakke - håber i forstår hvad jeg mener. Jeg har haft hende i træning i knap 2 måneder og benytter ikke indspændningstøjler eller andet, da jeg gerne vil lære hende at det skal være naturligt for hende at søge frem og ned og acceptere biddet. Men det vil hun bare overhovedet ikke! Har fået tjekket tænderne på hende... Er bare lidt fortvivlet lige nu, og ved ikke rigtig hvad jeg skal gøre for at få hende til at gå til biddet..! Så nu spørger jeg jer til råds   Har i nogle gode ideer/erfaringer at dele ud af? Dertil ku jeg godt tænke mig at høre, om i har nogle gode træningsprogrammer til ungheste? Kærlig hilsen Elle
Jeg ville finde en god kiropraktor som skulle gennemgå hesten, da flere måneders modstand i en indspænding let kan give skader i nakke og hals... ellers lyder det som om du er på ret vej med ridning frem og ned, det er bare lidt svært når hesten ikke kan eller ikke vil.
Det lyder som om dyret bestemt ikke brød sig om at blive spændt ind, og det er den modstand du ramler ind i nu. Grete har ret, få hesten tjekket, så du er sikker på at det ikke er noget fysisk der gør den ikke kan honorere dine krav. Hvis hun har kæmpet mod indspændingerne, er det vel kun naturligt nok at hun nu fortsætter kampen mod alt hvad der forsøger at begrænse hende. Og det inkluderer uheldigvis også dig. Jeg kunne forestille mig at din hest vil sætte pris på at du rider med meget løs og eftergivende hånd. Jeg ville nok starte med at arbejde hende i volter i en god lang ramme, med god bøjning. Skidt med at hun ikke har snuden i lod, det vigtigste er at hun er afslappet. Først når det er på plads kan du begynde at korte rammen op. Men igen: Eftergivende! Lad være med at give hende noget at kæmpe med. Der skal to til den slags. Hesten i den ene ende, og dig i den anden. Så ud for lange tøjler, og brug så meget som muligt kun 1 tøjle (og 1 schenkel) af gangen. hvis du er heldig kan du på den måde forklare hende at du ikke er ude på at hæmme hende, men at arbejde sammen med hende. Og så skal hun selvfølgelig have en masse ros! Du må sørge for at det er attraktivt for hesten at arbejde sammen med dig. Held og lykke med hende. Signe
Massør først og fremmest for at få løst spændninger i hals, nakke, ryg og bagparti op - som hun sandsynligvis har mange af - siden nu nægter at accepter biddet.. Dervil ville jeg lave longering ved tyngdepunktet. (Tjek eventuelt PRÆ eller skriv til mig over beskedcenteret) - Sandra
Tak for alle jeres gode og hjælpsomme svar!   Vil lige snakke med ejeren af Zafir omkring en massør til hende... Og så vil fokusere på det hvad Cherokee skriver, omkring at ride hende for løse tøjler, og det med at longere efter tyngdepunktet (Jacqline: Tak for din fine beskrivelse på din præsentation   ) Og så det med hvad Christine & Asterios skriver: Ting Tar Tid, så vi vil bare lade det tage den tid det nu tager  Mange tak allesammen. Har nok at arbejde videre med!
..vil bare lige sige at det altså ikke er alle der er lige gode til det med tænder! Der kan godt være forskel på hvor tit de forskellige dyrlæger mener man skal tjekke/raspe! Og så husk endelig at timming er alfa omega! Giv efter med det samme den gør en smule i retning af hva du ønsker- det jo meningen den skal finde ud af at det er rart dernede 
mine 3 t'er: tålmodighed tålmodighed tålmodighed. Og så skal din træning med hesten være meget afvekslende - ungheste keder sig hurtigt. Disney går nogle forskellige øvelser så som slangegange volter skråt igennem - ned af midterlinien slangebuer, temposkifte (de dage hun er til at korte op og drive frem - andre dage kan hun kun et tempo - det skifter mellem hurtigt eller laaangsomt). Jeg gør meget ud af også at runde hende så hun bliver løsgjort i hele kroppen. Hun får skridt pauser - får lov at strække halsen ind i mellem, hvor jeg traver for løse tøjler. Men altså sagens kerne er at hvis du slapper af og arbejder stille og roligt med hesten - så kommer det. Hesten skal lige forstå hvad det lige er du vil og mener.